Thuso ya Ditšhelete go Balemirui ba Nosetso ba ba nang le Didirisiwa tse di bokoa
Goreng puso e neelana ka thuso?
Tona ya Merero ya Metsi le jalo ya Dikgwa e batla go netefatsa gore mongwe le mongwe o fitlhelela metsi a a lekaneng; gore manoso a rona a a sirelediwa, a a dirisiwa, a a tlhabololwa, a a somarelwa, a a tsamaisiwa le go laolwa ka mokgwa o o tswelelang le o o siameng; le gore metsi a abelwa gape go tsweletsa baagi ba mo nakong e e fetileng ba neng ba kgaphetswe kwa thoko. Ka ntlha ya lebaka le, puso e neelana ka thuso go balemirui ba nosetso ba ba nang le didirisiwa tse di bokoa.
Go ya ka Dikarolo 61 le 62 tsa Molao wa Bosetšhaba wa Metsi (NWA) (No. 36 wa 1998), Lefapha le tlhagisitse pholisi e e kgontshang thuso ya ditšhelete go balemirui ba ba nang le didirisiwa tse di bokoa, malebana le tlhabololo ya tiriso ya metsi a temothuo. Se se ya go netefatsa tlhabololo e e siameng ya dikgato tsa selegae tsa tiriso ya metsi a temothuo ke balemirui ba ba nang le didirisiwa tse di bokoa.
Ke thuso efe ya ditšhelete e e neelwang?
Thuso e ya ditšhelete e neelwa ka mokgwa wa kabelo kgotsa wa ketleetso.
Dintlha tse di latelang di le thataro tsa thuso ya ditšhelete di a neelwa:
Kabelo ya ditshenyegelo tsa madi ya kago le/kgotsa tlhabololo ya madutelo a metsi a mantsi malebana le dikema tsa nosetso, malebana le:
ditirelo tsa kgakololo, tlhamo le dithuto tsa tshiamo; le tshomarelo ya metsi le dikgato tsa taolo ya metsi
Ketleetso malebana le tiriso le tlhokomelo ya madutelo le mabapi le Taolo ya Manoso le ditšhatšhe tsa leuba, e e tlosiwang ka paka ya dingwaga di le thataro go balemirui ba ba nang le didirisiwa tse di bokoa ba ba leng karolo ya:
Dikema tsa Metsi tsa Puso tse di laolwang ke Lefapha la Merero ya Metsi le jalo ya Dikgwa (DWAF);
Dikema tsa Metsi tsa Puso tse di dirisiwang le go tlhokomelwa ke Mekgatlho ya Badirisi ba Metsi kgotsa ditheo tse dingwe tsa semolao tse di dumeletsweng; kgotsa
Mekgatlho e mengwe ya Badirisi ba Metsi kgotsa ditheo tsa semolao tse di dumeletsweng
Kabelo ya go reka dithata tsa metsi (ditshwanelo) mabapi le nosetso
Kabelo mabapi le dithuto tsa tshiamo tsa ikonomi-loago tsa thulaganyo kgotsa tsa thuso le dipatlisiso ka ga dikema tsa nosetso
Ketleetso ya katiso ya Dikomiti tsa Tsamaiso tsa Mekgatlho ya Badirisi ba Metsi kgotsa ditheo tse dingwe tsa semolao tse di dumeletsweng, malebana le:
tsamaiso e e siameng ya phasalatso ya metsi;
manaane a tiriso ya metsi le a tshomarelo; le/kgotsa tsamaiso ya ditšhelete, tlhabololo ya leano la kgwebo, dintlha tsa tekanyetsokabo le tsa semolao
Kabelo mabapi le kotulo ya metsi a pula malebana le tlhagiso ya dijo le ditiriso tse dingwe tsa tlhagiso tsa lelapa
Ke mang yo o ka bonang thuso go tswa mo thusong ya ditšhelete ya DWAF?
Balemirui ba nosetso ba ba nang le didirisiwa tse di bokoa;
Malapa a dijo tse di sa sireletsegang, a a ka thusegang go tswa mo dikabelong malebana le dibebofatsi tsa kotulo ya metsi a pula tse di tla tshegetsang go tshela ga ona le go babalela tshireletso ya dijo tsa malapa
Motho o tshwanetse e be e le:
moagi wa Aforika Borwa;
a tswa kwa setlhopheng sa lotso se mo nakong e e fetileng se neng se kgaphetswe kwa thoko; gape leloko la Mokgatlho wa Badirisi ba Metsi (WUA) kgotsa setheo sengwe le sengwe sa semolao se se dumeletsweng ke DWAF (Se ke go netefatsa gore o na le thuso ya setegeniki ya go laola metsi a gagwe sentle).
Malebana le diforomo tsa kopo kgotsa tshedimosetso go ya pele mabapi le ka moo o ka dirang kopo ya thuso e ya ditšhelete, ikgolaganye le kantoro ya lona ya selegae ya DWAF kgotsa dirisa websaete e: www.dwaf.gov.za
Dintlha tsa kgolaganyo tsa dikantoro tsa dikgaolo tsa DWAF
KGAOLO
MOGALA
FEKESE
ATERESE YA POSO
ATERESE YA BONNO
Kapa Botlhaba
BLOEMFONTEIN
BLOEMFONTEIN
Mpumalanga
Kapa Bokone
Bokone Bophirima
MMABATHO
MMABATHO
Kapa Bophirima
Malebana le tshedimosetso go ya pele tsweetswee ikgolaganye le:
Mogala: 336 8066
Fekese: 323 5041
