MADUO: 80
NAKO: 2 DIURA
PAMPIRI E E NA LE DITSEBE DI LE 6.
PAMPIRI YA BOBEDI (P2)
DITAELO
Pampiri e, e arogantswe ka dikarolo di le THARO e leng A, B le C.
KAROLO YA A: Tlhamo
KAROLO YA B: Ditlhangwa tse dileele tsa tirisano gammogo le ditlhangwa tse di dirisang mekgwa e e farologaneng ya tlhaeletsano
KAROLO YA C: Ditlhangwa tse dikhutshwe tsa tirisano/tshupetso/tshedimosetso/
pono gammogo le ditlhangwa tse dirisang mekgwa e e farologaneng ya tlhaeletsano
Baithuti ba tshwanetse go araba potso e le NNGWE go tswa mo go KAROLO A, KAROLO B le KAROLO C.
Karolo nngwe le nngwe e simololwe mo tsebeng e ntšhwa mme kwa bokhutlong jwa karolo moithuti a thalele.
Tlogela mola mo magareng a dikarabo tsa gago.
Kwala sentle ka mokwalo o o buisegang.
Tlhokomela mopeleto le popego ya dipolelo.
Baithuti ba tla abelwa maduo a go dira lenaneo la thulaganyo, go baakanya le go buisa gape tiro ya bona pele ba araba dipotso.
KAROLO YA A
TLHAMO
POTSO 1
Kwala tlhamo ya boleele jwa mafoko a a ka nnang 200 - 250 ka ga NNGWE fela ya ditlhogo tse di latelang kgotsa ditshwantsho tse di neilweng. Fa o dirisa setshwantsho go kwala tlhamo, se neele setlhogo.
Letsatsi leo, ga nkitla ke le lebala mo botshelong jwa me.
KGOTSA
Maitsholo a baithuti a a sa itumediseng kwa dikolong.
KGOTSA
Leba setshwantsho se se latelang mme morago o kwale tlhamo ka ga sona.
KGOTSA
Ditshwanelo tsa bana ka dinako dingwe, di a gatakakiwa. Kwala maitemogelo a gago mabapi le se.
KGOTSA
Molao wa kwa sekolong ke wa barutwana. Dumela kgotsa o ganetse setlhogo se.
KGOTSA
Fa nka nna Mmueledi.
PALOGOTLHE YA KAROLO YA A:
KAROLO YA B: DITLHANGWA TSE DILEELE TSA TIRIRANO
POTSO 2
Araba potso e le NNGWE fela mo karolong e. Karabo e nne boleele jwa mafoko a a ka nnang 80 - 100.
Kwalela tsala ya gago lekwalo mme mo go lona o mmolelele ka monnao yo o falotseng dithuto tsa gagwe tsa bongaka.
KGOTSA
Motse wa gaeno o iponela mathata a go ima ga bašwa. Kwalela ba lefapha la loago lekwalo la ngongorego mme o ba kope go tla go dira sengwe ka se.
KGOTSA
O ne o le moemedi wa mokgatlho wa baithuti kwa metshamekong ya mabelo ya boditšhabatšhaba ya tikologo ya lona. Neelana ka pegelo o tlhagisa ka botlalo tse di diragetseng koo.
KGOTSA
Kwala puisano o ikaegile ka setshwantsho se se fa tlase.
PALOGOTLHE YA KAROLO YA B:
KAROLO YA C: DITLHANGWA TSE DIKHUTSHWANE TSA TIRISANO
POTSO 3
Araba potso e le NNGWE fela mo karolong e. Karabo e nne boleele jwa mafoko a a ka nnang 60 - 80.
Baithuti ba sekolo sengwe ba batla go lo etela mabapi le go ithuta go le gontsi ka tsamaiso ya mokgatlho wa bašwa mme ga ba itse tsela. Ba neele dintlha ka tsela ya go ba fitlhisa kwa sekolong sa lona.
Buisa sekao se se latelang go go kgontsha go dira se.
Sekao:
Fa o ya kwa lebenkeleng la diaparo la ga rre Modise, o tswa ka mmila wa Mothudi mme o tlole mebila e le mebedi. Mo go wa boraro o tsena ka mmila wa Tshekedi ka fa molemeng, go fitlha o feta kereke ya Roma ka fa mojeng. Mo robotong o tsena mo mojeng go fitlha o bona lebenkele la dijo mme lebenkele la ga rre Modise le lebagane le lona.
KGOTSA
Kwala kitsiso e e phatlhaladiwang, e mo go yona o ngongoregang ka petelelo e e kwa godimo e e aparetseng naga ya gaeno.
KGOTSA
Go tla bo go ketekwa moletlo wa lenyalo la ga mogoloo ka malatsi a khunologo a Keresemose. Thala le go itirela karata mme o laletse ditsala tsa gago.
PALOGOTLHE YA KAROLO YA C:
PALOGOTLHE:
